Ողջունելով ֆորումի կազմակերպիչների` հայ-բելգիական երկկողմ գործարար հարաբերությունները խթանելու ջանքերը, Նախագահը հույս է հայտնել, որ տնտեսական համագործակցությունը մոտ ապագայում կխորանա եւ կընդարձակվի, այդ բոլորը դիտելով Եվրոպական Միության հետ Հայաստանի գործակցությունն ընդլայնելու համատեքստում. "Հայաստանի մասնակցությունը եվրոպական հարեւանության քաղաքականությանը պետք է նոր հնարավորություններ առաջարկի երկու կողմի գործարար շրջանակների համար: Անհրաժեշտություն է դառնում ավելի հարմարավետ առեւտրային ռեժիմներ ունենալու հարցը", - ասել է Ռոբերտ Քոչարյանը: